
ที่  มท ๐๘16.3/ว
ถึง  สำนักงานส่งเสริมการปกครองท้องถิ่นจังหวัด ทุกจังหวัด
ด้วยกรมส่งเสริมการปกครองท้องถิ่นได้รับแจ้งจากกรมอนามัย กระทรวงสาธารณสุขว่า
กองกิจกรรมทางกายเพื่อสุขภาพได้ดำเนินโครงการยกระดับการส่งเสริมกิจกรรมทางกายเพื่อเด็กวัยเรียนวัยรุ่น สูงดี สมส่วน แข็งแรง ปี 2569 โดยพัฒนาสื่อส่งเสริมการออกกำลังกายเพิ่มความสูง ลดภาวะอ้วน 
ภายใต้เคมเปญ “ภารกิจพิชิตสูง” เพื่อส่งเสริมให้เด็กวัยเรียนวัยรุ่น มีสุขภาพร่างกายแข็งแรง สูงดี สมส่วน 
และขอความร่วมมือกรมส่งเสริมการปกครองท้องถิ่นประชาสัมพันธ์สื่อส่งเสริมการออกกำลังกายเพิ่มความสูง ลดภาวะอ้วนให้แก่สถานศึกษา และบุคลากรที่เกี่ยวข้อง 
กรมส่งเสริมการปกครองท้องถิ่น จึงขอความร่วมมือสำนักงานส่งเสริมการปกครองท้องถิ่นจังหวัดแจ้งองค์กรปกครองส่วนท้องถิ่นที่จัดการศึกษาทุกระดับ ประชาสัมพันธ์สื่อส่งเสริมการออกกำลังกายเพิ่มความสูง ลดภาวะอ้วน ให้สถานศึกษาในสังกัด และบุคลากรที่เกี่ยวข้องทราบ และขอความอนุเคราะห์ผู้ที่ใช้สื่อตอบแบบประเมินความพึงพอใจการใช้สื่อดังกล่าว ผ่าน Google Forms ทั้งนี้ สามารถดาวน์โหลดสื่อได้ที่เว็บไซต์ https://chopachipa.anamai.moph.go.th/th หรือสอบถามข้อมูลเพิ่มเติมได้ที่ กองกิจกรรมทางกาย
เพื่อสุขภาพ หมายเลขโทรศัพท์ 0 2590 4590 รายละเอียดตาม QR Code ท้ายหนังสือนี้





  กรมส่งเสริมการปกครองท้องถิ่น






   มีนาคม 2569
กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาท้องถิ่น
โทร. ๐-๒๒๔๑-๙๐๐๐ ต่อ ๕๓๑3

ไปรษณีย์อิเล็กทรอนิกส์ saraban@dla.go.th

